pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท.2 ลงพื้นที่ตรวจเยี่ยมโครงการไทยนิยม ยั่งยืน จังหวัดอุบลราชธานี พร้อมมอบแนวทางการขับเคลื่อนนโยบาย แก่กำนัน ผู้ใหญ่บ้าน และผู้บริหาร อปท.
วันจันทร์ที่ 23 กรกฎาคม 2561
มท.2 ลงพื้นที่ตรวจเยี่ยมโครงการไทยนิยม ยั่งยืน จังหวัดอุบลราชธานี พร้อมมอบแนวทางการขับเคลื่อนนโยบาย แก่กํานัน ผู้ใหญ่บ้าน และผู้บริหาร อปท.
มท.2 ลงพื้นที่ตรวจเยี่ยมโครงการไทยนิยม ยั่งยืน จังหวัดอุบลราชธานี พร้อมมอบแนวทางการขับเคลื่อนนโยบาย แก่กํานัน ผู้ใหญ่บ้าน และผู้บริหาร อปท.
วันนี้ (22 ก.ค.61)เวลา 11.15 น. ณ ที่ว่าการอําเภอตาลสุม จังหวัดอุบลราชธานี นายสุธี มากบุญ รัฐมนตรีช่วยว่าการกระทรวงมหาดไทย ได้ลงพื้นที่เพื่อตรวจเยี่ยมการดําเนินโครงการไทยนิยม ยั่งยืน
(หมู่บ้านละ 200,000 บาท) พร้อมมอบแนวทางขับเคลื่อนโครงการชุมชนท่องเที่ยว OTOP นวัตวิถี โดยมี
นายธนาคม กองเพียร นายอําเภอตาลสุม พร้อมด้วยหัวหน้าส่วนราชการ กํานัน ผู้ใหญ่บ้าน และผู้บริหาร
องค์กรปกครองส่วนท้องถิ่น ให้การต้อนรับ
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า ขอให้เจ้าหน้าที่ผู้ปฏิบัติงานทุกหน่วยงานร่วมกันขับเคลื่อนโครงการต่าง ๆ ของรัฐบาล อาทิ โครงการไทยนิยม ยั่งยืน OTOP นวัตวิถี การสร้างความสามัคคีปรองดองในพื้นที่ให้เกิดผลสัมฤทธิ์อย่างยั่งยืน และเป็นรูปธรรม เน้นการเชื่อมโยงแผนชุมชน/หมู่บ้านกับแผนในระดับจังหวัดและระดับประเทศ โดยให้นายอําเภอเป็นศูนย์กลางในการวางแผนการพัฒนา พร้อมทั้งกําชับให้ทุกหน่วยงานวางแผนป้องกันและติดตามการแก้ไขปัญหายาเสพติดในพื้นที่ไปพร้อมกันด้วย นอกจากนี้ได้มอบแนวทางการปฏิบัติราชการ 5 เรื่องด้วยกัน ได้แก่ 1. การเป็นข้าราชการในองค์สมเด็จพระเจ้าอยู่หัว 2. การสนับสนุนและขับเคลื่อนนโยบายของรัฐบาลและคณะรักษาความสงแห่งชาติ (คสช.) 3. การเป็นที่พึ่งของประชาชนอย่างแท้จริง 4. นําหลักธรรมาภิบาลมาใช้ในการปฏิบัติราชการ และ 5. นําแนวทางการบริหารจัดการเชิงยุทธศาสตร์เพื่อขับเคลื่อนงานต่าง ๆ ให้เกิดผลสัมฤทธิ์ ทําให้งานราชการเป็นไปอย่างมีประสิทธิผลเกิดผลสัมฤทธิ์กับพี่น้องประชาชนอย่างแท้จริง
.
จากนั้นได้เดินทางไป หมู่ 5 (บ้านนามน) ตําบลตาลสุม อําเภอตาลสุม เพื่อเยี่ยมชมโครงการปรับปรุงเสียงตามสายและหอกระจายข่าว ซึ่งใช้ในการประชาสัมพันธ์ข้อมูลข่าวสารทางราชการ ข่าวประจําวัน และข้อมูลข่าวสารทั่วไป เช่น ราคาข้าว ยางพารา พืชผักผลไม้ การเเจ้งเตือนภัยพิบัติ เป็นต้น พร้อมเยี่ยมชมผลิตภัณฑ์ OTOP ของกลุ่มอาชีพต่าง ๆ ในพื้นที่อําเภอตาลสุม อาทิ ผ้ากาบบัว ผ้าห่ม และกลุ่มผลิตสบู่สมุนไพร ระดับ 4 ดาว ต่อมาเดินทางไปยังหมู่ 10 ตําบลตาลสุม อําเภอตาลสุม เพื่อตรวจเยี่ยมโครงการต่อเติมลานตากพืชผลทางการเกษตร ซึ่งชาวบ้านในชุมชนสามารถนําพืชผลทางการเกษตร (ข้าว), มันสําปะหลัง ไปตากในลานคอนกรีตร่วมกันได้ นอกจากนี้ยังใช้เป็นลานกิจกรรมสําหรับเยาวชนในชุมชน หลังจากนั้นเดินทางไปยังพื้นที่ หมู่ 11 (บ้านห่องแดง) ตําบลนาคาย อําเภอตาลสุม เพื่อตรวจเยี่ยมการขับเคลื่อนโครงการชุมชนท่องเที่ยว OTOP นวัตวิถี (การทํานาบัวอินทรีย์) พร้อมเยี่ยมชมผลิตภัณฑ์จากการทํานาบัวอินทรีย์ซึ่งมีผลิตภัณฑ์หลากหลายชนิดจัดจําหน่าย ได้แก่ ดอกบัว รากบัว/รากบัวเชื่อม ฝักบัวหวาน ตาลสด/วุ้นตาล โดนัทเม็ดบัว ปลาแห้ง ขนมดอกจอก ตะกร้า กระติบข้าว สุ่ม เป็นต้น.
รัฐบาลไทย-ข่าวทำเนียบรัฐบาล-กรมทางหลวงชนบทแจ้งปิดและเบี่ยงการจราจรบนทางหลวงหมายเลข 3035 ระหว่างวันที่ 4 - 20 มิถุนายน 2561 เพื่อติดตั้งคานคอนกรีตรูปกล่องหล่อสำเร็จของทางแยกต่างระดับปทุมธานี
วันพุธที่ 6 มิถุนายน 2561
กรมทางหลวงชนบทแจ้งปิดและเบี่ยงการจราจรบนทางหลวงหมายเลข 3035 ระหว่างวันที่ 4 - 20 มิถุนายน 2561 เพื่อติดตั้งคานคอนกรีตรูปกล่องหล่อสําเร็จของทางแยกต่างระดับปทุมธานี
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนต่อเชื่อมถนนราชพฤกษ์ - ถนนกาญจนาภิเษก (แนวเหนือ - ใต้) ตอน NS3 จึงมีความจําเป็นต้องปิดและเบี่ยงการจราจรบนทางหลวงหมายเลข 3035
เพื่อติดตั้งคานคอนกรีตรูปกล่องหล่อสําเร็จของทางแยกต่างระดับปทุมธานี บริเวณสามแยกไทยด๊อยซ์ ระหว่างวันที่ 4 - 20 มิถุนายน 2561 โดยมีรายละเอียด ดังนี้
-ปิดการจราจรช่องทางขาออกเมืองปทุมธานี และเบี่ยงการจราจรไปยังฝั่งขาเข้าเมืองปทุมธานี ระหว่างวันที่ 4 - 11 มิถุนายน 2561 ในช่วงเวลา 22.00 - 05.00 น.
-ปิดการจราจรช่องทางขาเข้าเมืองปทุมธานี และเบี่ยงการจราจรไปยังฝั่งขาออกเมืองปทุมธานี ระหว่างวันที่ 12 - 20 มิถุนายน 2561 ในช่วงเวลา 22.00 - 05.00 น.
ทช. ขออภัยในความไม่สะดวก และขอความร่วมมือโปรดหลีกเลี่ยงการใช้เส้นทางผ่านพื้นที่ก่อสร้างในวันและเวลาดังกล่าว รวมทั้งขอความร่วมมือผู้ใช้เส้นทางโปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด สามารถสอบถามรายละเอียดเพิ่มเติมได้ที่ สํานักก่อสร้างสะพาน ทช. โทรศัพท์ 0 2551 5525 ในวันและเวลาราชการ
รัฐบาลไทย-ข่าวทำเนียบรัฐบาล-ปลัดแรงงาน มอบนโยบาย กสร. มุ่งเน้นลดช่องว่าง เพิ่มประสิทธิภาพการทำงาน
วันเสาร์ที่ 25 พฤศจิกายน 2560
ปลัดแรงงาน มอบนโยบาย กสร. มุ่งเน้นลดช่องว่าง เพิ่มประสิทธิภาพการทํางาน
ปลัดกระทรวงแรงงาน มอบนโยบายและแนวทางในการปฏิบัติงานแก่ผู้บริหารกสร. มุ่งเน้นความร่วมมือระหว่างหน่วยงานในสังกัดกระทรวงแรงงานเพื่อลดช่องว่าง เพิ่มประสิทธิภาพในการปฏิบัติงาน และตั้งเป้าหมายที่ประชาชน เล็งตั้งศูนย์บริการเบ็ดเสร็จกระทรวงแรงงาน
นายจรินทร์ จักกะพาก ปลัดกระทรวงแรงงาน มอบนโยบายและแนวทางในการปฏิบัติงานของกระทรวงแรงงานแก่ผู้บริหารกรมสวัสดิการและคุ้มครองแรงงาน ในโอกาสประชุมกสร.ประจําเดือนพฤศจิกายน 2560 ในวันศุกร์ที่ 24 พฤศจิกายน 2560 ณ ห้องประชุม ศ.นิคม จันทรวิทุร พร้อมกล่าวว่า ขอให้หน่วยงาน ในสังกัดกระทรวงแรงงานประสานงานกัน มุ่งเน้นเชื่อมโยงฐานข้อมูล เพื่อลดช่องว่างและเพิ่มประสิทธิภาพในการปฏิบัติงาน โดยมุ่งเป้าหมายให้เกิดความสะดวกแก่ลูกจ้าง นายจ้างสถานประกอบกิจการ และประชาชน รวมทั้งตั้งศูนย์บริการประชาชนรวมของทุกหน่วยงาน เพื่อให้บริการข้อมูล รับเรื่อง ตอบข้อซักถาม และสํารวจความพึงพอใจของประชาชนที่ใช้บริการ และต้องยึดหลักความถูกต้อง ยุติธรรมมาใช้ในการทํางาน
ด้านนายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน เปิดเผยว่า ในส่วนของกรมสวัสดิการและคุ้มครองแรงงาน ได้กําหนดแนวทางการปฏิบัติงานที่สอดคล้องกับนโยบายของกระทรวงแรงงาน โดยเน้นการบูรณาการกับทุกภาคส่วนที่เกี่ยวข้อง ทั้งหน่วยงานภายในสังกัดกระทรวงแรงงาน หน่วยงานภาครัฐ ภาคเอกชน รวมไปถึงเครือข่ายแรงงานด้านต่าง ๆ เพื่อสร้างการรับรู้เกี่ยวกับบทบาทภารกิจของกรม โดยเฉพาะอย่างยิ่งเรื่องสิทธิหน้าที่ตามกฎหมายด้านแรงงานและการบังคับใช้กฎหมาย เพื่อให้เกิดความร่วมมือและประสานการดําเนินงานไปในทิศทางเดียวกัน เพื่อให้แรงงานมีคุณภาพชีวิตที่ดียิ่งขึ้นไป
รัฐบาลไทย-ข่าวทำเนียบรัฐบาล-มาตรการบรรเทาผลกระทบจากการแข็งค่าของเงินบาท
วันศุกร์ที่ 8 พฤศจิกายน 2562
มาตรการบรรเทาผลกระทบจากการแข็งค่าของเงินบาท
สถานการณ์การแข็งค่าของเงินบาทในปัจจุบันมีสาเหตุหลักมาจาก ผู้ส่งออกของไทยสามารถส่งสินค้าและบริการออกไปขายในต่างประเทศมีมูลค่าสูงกว่าการนําเข้าสินค้าและบริการจากต่างประเทศติดต่อกันเป็นระยะเวลาหลายปี ส่งผลให้ดุลบัญชีเดินสะพัดเกินดุลอย่างต่อเนื่อง
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า สถานการณ์การแข็งค่าของเงินบาทในปัจจุบันมีสาเหตุหลักมาจาก ผู้ส่งออกของไทยสามารถส่งสินค้าและบริการออกไปขายในต่างประเทศมีมูลค่าสูงกว่าการนําเข้าสินค้าและบริการจากต่างประเทศติดต่อกันเป็นระยะเวลาหลายปี ส่งผลให้ดุลบัญชีเดินสะพัดเกินดุลอย่างต่อเนื่อง ประกอบกับนักลงทุนต่างชาติมีมุมมองที่ดีต่อปัจจัยพื้นฐานทางเศรษฐกิจของประเทศไทยเมื่อเทียบกับประเทศเพื่อนบ้าน ส่งผลให้มีเงินตราจากต่างประเทศไหลเข้ามาประเทศทั้งในรูปของการลงทุนในหลักทรัพย์ และการลงทุนในภาคเศรษฐกิจจริง จึงส่งผลให้เงินบาทแข็งค่าขึ้น
ที่ผ่านมา กระทรวงการคลังและธนาคารแห่งประเทศไทยได้ติดตามสถานการณ์และผลกระทบที่เกิดขึ้นจากการแข็งค่าของเงินบาทอย่างใกล้ชิด โดยเมื่อวันที่ 6 พฤศจิกายน 2562 ธนาคารแห่งประเทศไทยได้มีการปรับปรุงหลักเกณฑ์การกํากับดูแลการแลกเปลี่ยนเงินตราต่างประเทศและการเคลื่อนย้ายเงินทุนระหว่างประเทศ เพื่อลดแรงกดดันที่มีต่อค่าเงินบาท ซึ่งมีสาระสําคัญโดยสรุป ดังนี้
1. การผ่อนคลายหลักเกณฑ์การนําเงินรายได้จากการส่งออกกลับเข้าประเทศ โดยการขยายวงเงินรายได้จากการส่งสินค้าออกที่ไม่ต้องนํากลับเข้าประเทศ (Repatriation) จากเดิมที่มีมูลค่าต่ํากว่า 50,000 ดอลลาร์สหรัฐอเมริกา (สรอ.) เป็นที่มีมูลค่าต่ํากว่า 200,000 ดอลลาร์ สรอ. และผ่อนผันให้ผู้ที่มีรายได้จากการส่งสินค้าออกไม่ต้องนําเงินดังกล่าวกลับเข้าประเทศในกรณีนําไปหักกลบกับคู่ค้าในต่างประเทศ
2. การผ่อนคลายหลักเกณฑ์การซื้อหรือแลกเปลี่ยนเงินตราต่างประเทศ โดยอนุญาตให้สามารถโอนเงินออกนอกประเทศได้ทุกวัตถุประสงค์ ยกเว้นวัตถุประสงค์ที่กําหนดให้ต้องยื่นขออนุญาตจากธนาคารแห่งประเทศไทย ตลอดจนอนุญาตให้สามารถโอนเงินไปซื้อ ซื้อสิทธิการเช่า หรือชําระค่าใช้จ่ายในการตกแต่งอสังหาริมทรัพย์ในต่างประเทศได้ ทั้งกรณีถือกรรมสิทธิ์ด้วยตนเองและบุคคลในครอบครัว ในวงเงินไม่เกินปีละ 50 ล้านดอลลาร์ สรอ.
3. การผ่อนคลายหลักเกณฑ์การลงทุนในหลักทรัพย์ต่างประเทศ โดยอนุญาตให้นักลงทุนรายย่อยสามารถโอนเงินไปลงทุนในต่างประเทศได้เองในวงเงินไม่เกินปีละ 200,000 ดอลลาร์ สรอ. จากเดิมที่ต้องผ่านตัวกลางในประเทศ และการเพิ่มวงเงินรวมสําหรับการลงทุนในหลักทรัพย์ต่างประเทศที่จัดสรรให้แก่นักลงทุนภายใต้การดูแลของสํานักงานคณะกรรมการกํากับหลักทรัพย์และตลาดหลักทรัพย์ จากเดิม 100,000 ล้านดอลลาร์ สรอ. เป็น 150,000 ล้านดอลลาร์ สรอ.
4. การผ่อนคลายการซื้อขายทองคําภายในประเทศเป็นเงินตราต่างประเทศ โดยเป็นไปตามหลักเกณฑ์ที่ธนาคารแห่งประเทศไทยกําหนด
ทั้งนี้ กระทรวงการคลังพร้อมจะประสานความร่วมมือกับธนาคารแห่งประเทศไทยในการออกมาตรการหรือนโยบายต่าง ๆ เพื่อบรรเทาผลกระทบจากการแข็งค่าของเงินบาทและการรักษาเสถียรภาพทางเศรษฐกิจต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3232 โทรสาร 0 2618 3366
รัฐบาลไทย-ข่าวทำเนียบรัฐบาล-กรมบัญชีกลางชี้แจงบัตรสวัสดิการแห่งรัฐที่มีการเพิ่มวงเงินใช้ชำระสินค้าได้แล้ว
วันจันทร์ที่ 5 มีนาคม 2561
กรมบัญชีกลางชี้แจงบัตรสวัสดิการแห่งรัฐที่มีการเพิ่มวงเงินใช้ชําระสินค้าได้แล้ว
ตามที่มีการเผยแพร่มีประชาชนส่วนหนึ่งที่ใช้บัตรสวัสดิการแห่งรัฐ ในกลุ่มที่ประสงค์จะพัฒนาตนเองเพื่อเพิ่มวงเงินในบัตร เมื่อนําบัตรไปซื้อสินค้าอุปโภค-บริโภค แต่บัตรสวัสดิการแห่งรัฐไม่สามารถใช้ได้ เนื่องจากไม่มีการปรับยอดวงเงินในบัตรเพิ่ม
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่ได้มีการเผยแพร่ว่ามีประชาชนส่วนหนึ่งที่ใช้บัตรสวัสดิการแห่งรัฐ ในกลุ่มที่ประสงค์จะพัฒนาตนเองเพื่อเพิ่มวงเงินในบัตร เมื่อนําบัตรไปซื้อสินค้าอุปโภค-บริโภค แต่บัตรสวัสดิการแห่งรัฐไม่สามารถใช้ได้ เนื่องจากไม่มีการปรับยอดวงเงินในบัตรเพิ่ม มีเพียงผู้ที่ใช้บัตรสวัสดิการแห่งรัฐที่ไม่ต้องการเพิ่มวงเงินเท่านั้นที่ยังซื้อสินค้าได้ตามปกติ
อธิบดีกรมบัญชีกลางขอชี้แจงว่า หลังจากที่กระทรวงการคลังเปิดให้ผู้มีบัตรสวัสดิการแห่งรัฐแสดงความประสงค์จะพัฒนาตนเองในแบบประเมินและเมนูการพัฒนารายบุคคล ซึ่งจะได้รับวงเงินค่าซื้อสินค้าอุปโภคบริโภคที่จําเป็น สินค้าเพื่อการศึกษาและวัตถุดิบเพื่อเกษตรกรรม จากร้านธงฟ้าประชารัฐ และร้านอื่นๆ ที่กระทรวงพาณิชย์กําหนด เพิ่มเติมจากวงเงินเดิม โดยผู้มีสิทธิให้ความสนใจแสดงความประสงค์จะพัฒนาตนเองแล้ว ระหว่างวันที่ 1 – 28 กุมภาพันธ์ 2561 กว่า 6 ล้านคน ในรอบแรกได้กําหนดระยะเวลาให้ผู้ที่แสดงความประสงค์พัฒนาตนเอง ระหว่างวันที่ 1 – 20 กุมภาพันธ์ 2561 ได้รับวงเงินเพิ่มตั้งแต่วันที่ 1 มีนาคม 2561 และผู้ที่แสดงความประสงค์พัฒนาตนเองระหว่างวันที่ 21 – 28 กุมภาพันธ์ 2561 ได้รับวงเงินเพิ่มวันที่ 15 มีนาคม 2561 ซึ่งกรมบัญชีกลางจะดําเนินการเพิ่มวงเงินในบัตรสวัสดิการแห่งรัฐจาก 300 เป็น 500 และจาก 200 เป็น 300 ตั้งแต่เดือนถัดไปหลังจากเดือนที่แสดงความประสงค์จนถึงสิ้นเดือนธันวาคม 2561
ทั้งนี้ เนื่องจากเกิดปัญหาขัดข้องทางเทคนิค ทําให้ช่วงเช้าของวันที่ 1 มีนาคม 2561 ผู้มีสิทธิที่ได้รับวงเงินเพิ่มไม่สามารถใช้สิทธิได้ ซึ่งกรมบัญชีกลางได้ให้ บมจ.ธนาคารกรุงไทย ตรวจสอบพบข้อผิดพลาดและแก้ไขแล้วในเวลาต่อมา แต่การดําเนินการแก้ไขในระหว่างที่มีผู้ใช้งานจํานวนมาก (นาทีละ 5,000 คน) อาจส่งผลกระทบต่อการใช้สิทธิของผู้ถือบัตรสวัสดิการแห่งรัฐที่มาใช้สิทธิในวันแรกของเดือน ซึ่งปกติจะมีผู้มาใช้สิทธิสูงถึงประมาณ 1.5 - 2 ล้านรายการ/วัน ประกอบกับเป็นวันหยุดราชการที่มีผู้ออกมาใช้สิทธิจํานวนมาก ดังนั้น เพื่อมิให้เกิดผลกระทบต่อผู้มีสิทธิ กรมบัญชีกลางได้แก้ไขโดยให้ใช้วงเงินเดิม (จํานวน 300 บาท หรือ 200 บาท แล้วแต่กรณี) ที่ได้รับไปก่อน สําหรับวงเงินที่ได้รับเพิ่มของผู้มีสิทธิ ได้ดําเนินการเรียบร้อยแล้วทุกราย จํานวน 4.7 ล้านคน ในเวลา 21.30 น. ของวันที่ 1 มีนาคม 2561 พร้อมทั้ง ได้สั่งการให้บุคลากรของสํานักงานคลังจังหวัดทั่วประเทศ ใน “ทีมหมอคลังอุ่นใจ” เร่งประชาสัมพันธ์แจ้งข่าวให้ผู้ถือบัตรสวัสดิการแห่งรัฐ รวมทั้งร้านธงฟ้าประชารัฐได้ทราบทั่วกันด้วยแล้ว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดโครงการมหกรรมไกล่เกลี่ยข้อพิพาทชั้นบังคับคดี ณ จังหวัดกาฬสินธุ์
วันจันทร์ที่ 26 มีนาคม 2561
กระทรวงยุติธรรม โดยกรมบังคับคดี จัดโครงการมหกรรมไกล่เกลี่ยข้อพิพาทชั้นบังคับคดี ณ จังหวัดกาฬสินธุ์
เมื่อวันอาทิตย์ที่ ๒๕ มีนาคม ๒๕๖๑ เวลา ๐๙.๓๐ น. ณ ห้องประชุมเฉลิมพระเกียรติ ๘๐ พรรษามหาราชา จังหวัดกาฬสินธุ์ นางกรรณิการ์ แสงทอง รองปลัดกระทรวงยุติธรรม เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดีร่วมกับกองทุนเงินให้กู้ยืมเพื่อการศึกษา
โดยมี นายสนั่น พงษ์อักษร รองผู้ว่าราชการจังหวัดกาฬสินธุ์ กล่าวต้อนรับ นางสาวรื่นวดี สุวรรณมงคล อธิบดีกรมบังคับคดีกล่าวรายงานการจัดโครงการ พร้อมด้วย นางเพ็ญรวี มาแสง ผู้อํานวยการสํานักฟื้นฟูกิจการของลูกหนี้ นางบุญญาภา เสนามนตรี ผู้อํานวยการสํานักงานบังคับคดีจังหวัดกาฬสินธุ์ ตลอดจนผู้แทนจากหน่วยงานและประชาชนในพื้นที่ จํานวน ๖๗๐ คน เข้าร่วม
โอกาสนี้นางกรรณิการ์ แสงทอง รองปลัดกระทรวงยุติธรรม นายสนั่น พงษ์อักษร รองผู้ว่าราชการจังหวัดกาฬสินธุ์ นางสาวรื่นวดี สุวรรณมงคล อธิบดีกรมบังคับคดีและผู้แทนจากหน่วยงาน ได้เยี่ยมชมการไกล่เกลี่ยและสอบถามพี่น้องประชาชนที่มาร่วมงานพบว่า ลูกหนี้ที่เข้าร่วมไกล่เกลี่ยบางส่วนไม่มีงานทํา และบางส่วนเจ็บป่วยไม่สามารถประกอบอาชีพได้ ทําให้ไม่มีเงินมาผ่อนชําระหนี้ให้แก่เจ้าหนี้ โดยนายสนั่น พงษ์อักษร รองผู้ว่าราชการจังหวัดกาฬสินธุ์ ขอให้สํานักงานบังคับคดีจังหวัดกาฬสินธุ์ รวบรวมข้อมูลและส่งไปยังหน่วยงานที่เกี่ยวข้องในจังหวัดกาฬสินธุ์ เพื่อให้ความช่วยเหลือต่อไป
ทั้งนี้ ภายในงานได้มีการจัดนิทรรศการให้ความรู้ทางกฎหมายที่จําเป็น ได้แก่ กู้ยืม ค้ําประกัน จํานํา จํานอง การขายฝาก การวางทรัพย์ และกฎหมายเกี่ยวกับการบังคับคดี และให้คําปรึกษากฎหมาย ซึ่งได้รับความสนใจจากประชาชนเป็นอย่างมาก
รัฐบาลไทย-ข่าวทำเนียบรัฐบาล-นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ให้การต้อนรับคณะกรรมาธิการวิสามัญฯ วุฒิสภา ในการเข้าศึกษาดูงานการดำเนินงานและเยี่ยมชมศูนย์ต่อต้านข่าวปลอม (Anti Fake News Center)
วันศุกร์ที่ 20 ธันวาคม 2562
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ให้การต้อนรับคณะกรรมาธิการวิสามัญฯ วุฒิสภา ในการเข้าศึกษาดูงานการดําเนินงานและเยี่ยมชมศูนย์ต่อต้านข่าวปลอม (Anti Fake News Center)
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ให้การต้อนรับคณะกรรมาธิการวิสามัญฯ วุฒิสภา ในการเข้าศึกษาดูงานการดําเนินงานและเยี่ยมชมศูนย์ต่อต้านข่าวปลอม (Anti Fake News Center)
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ให้การต้อนรับคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา ในการเข้าศึกษาดูงานการดําเนินงานและเยี่ยมชมศูนย์ต่อต้านข่าวปลอม (Anti Fake News Center)
วันที่ 20 ธ.ค. 2562 (วันนี้) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารกระทรวง ให้การต้อนรับคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา นําโดยนายสุวพันธุ์ ตันยุวรรธนะ ประธานคณะกรรมาธิการวิสามัญ เข้าศึกษาดูงานการดําเนินงานของศูนย์ต่อต้านข่าวปลอม และเยี่ยมชมศูนย์ต่อต้านข่าวปลอม (Anti Fake News Center) โดยมีตัวแทนศูนย์ต่อต้านข่าวปลอม ได้บรรยายถึงรายละเอียดการดําเนินงานของศูนย์ต่อต้านข่าวปลอม ซึ่งคณะกรรมาธิการวิสามัญฯ ได้กล่าวชื่นชมการดําเนินงานของศูนย์ฯ พร้อมให้กําลังใจเจ้าหน้าที่ และมีข้อเสนอแนะที่เป็นประโยชน์ในการดําเนินงานของศูนย์ฯ ต่อไป ณ ศูนย์ต่อต้านข่าวปลอม บริษัท ทีโอที จํากัด (มหาชน) สํานักงานใหญ่ ถนนแจ้งวัฒนะ กรุงเทพฯ
*********************
รัฐบาลไทย-ข่าวทำเนียบรัฐบาล-ไทย-UNHCR พร้อมร่วมผลักดันการจัดทำระบบคัดกรองคนเข้าเมืองผิดกฎหมาย ให้สามารถนำไปปฏิบัติได้อย่างเป็นรูปธรรม
วันพฤหัสบดีที่ 7 พฤศจิกายน 2562
ไทย-UNHCR พร้อมร่วมผลักดันการจัดทําระบบคัดกรองคนเข้าเมืองผิดกฎหมาย ให้สามารถนําไปปฏิบัติได้อย่างเป็นรูปธรรม
ไทย-UNHCR พร้อมร่วมผลักดันการจัดทําระบบคัดกรองคนเข้าเมืองผิดกฎหมาย ให้สามารถนําไปปฏิบัติได้อย่างเป็นรูปธรรม
วันนี้ (วันพฤหัสบดีที่ 7 พฤศจิกายน 2562) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายจูเซปเป เดอวินเซนตีส (Mr. Giuseppe De Vincentiis) ผู้แทนข้าหลวงใหญ่ผู้ลี้ภัยแห่งสหประชาชาติประจําประเทศไทย (UNHCR's Representative in Thailand) เข้าเยี่ยมคารวะ นายวิษณุ เครืองาม รองนายกรัฐมนตรี สรุปสาระสําคัญการหารือ ดังนี้
รองนายกรัฐมนตรีแสดงความยินดีต่อความสัมพันธ์ที่ใกล้ชิดระหว่างไทยกับ UNHCR และยืนยันความมุ่งมั่นของรัฐบาลไทยในการทํางานร่วมกับ UNHCR อย่างใกล้ชิด เพื่อหาแนวทางแก้ปัญหาเรื่องความคุ้มครองระหว่างประเทศทั้งในประเทศไทยและต่างประเทศ พร้อมขอบคุณ UNHCR ที่ให้ข้อคิดเห็นที่เป็นประโยชน์ในการจัดทําร่างระเบียบสํานักนายกรัฐมนตรีว่าด้วยการคัดกรองและคุ้มครองคนต่างด้าวที่เข้ามาในราชอาณาจักรและไม่สามารถเดินทางกลับประเทศอันเป็นภูมิลําเนาได้ ซึ่งหน่วยงานที่เกี่ยวข้องของไทยได้รับไปพิจารณาอย่างจริงจัง และคาดว่าจะสามารถเสนอคณะรัฐมนตรีเพื่อพิจารณาอนุมัติได้ภายในปีนี้ อย่างไรก็ตาม การจัดทําระบบคัดกรองยังเป็นเรื่องใหม่สําหรับไทย มีความเกี่ยวข้องกับหลายหน่วยงาน อีกทั้ง ยังต้องจัดการกับปัญหาด้านการบริหารและกฎหมายที่ซับซ้อน งบประมาณ และการสร้างความเข้าใจแก่สาธารณชน
ผู้แทน UNHCR กล่าวว่าเป็นโอกาสที่ดีในการพูดคุยประเด็นสําคัญที่เกี่ยวข้องกับผู้ลี้ภัยร่วมกัน พร้อมทั้งชื่นชมความมุ่งมั่นของรัฐบาลไทยในการทํางานเพื่อแก้ปัญหาผู้ลี้ภัย ทั้งนี้ ผู้แทน UNHCR ให้คํามั่นว่า UNHCR พร้อมทํางานร่วมกับรัฐบาลเพื่อช่วยเหลือและผลักดันในประเด็นที่เกี่ยวเนื่องกับผู้ลี้ภัยให้เกิดผลเป็นรูปธรรม สําหรับการจัดทําร่างระเบียบสํานักนายกรัฐมนตรีฯ นั้น ผู้แทน UNHCR เชื่อมั่นว่า ความเป็นน้ําหนึ่งใจเดียวกันของคนไทยจะทําให้การจัดทําร่างดังกล่าวสําเร็จลุล่วงไปด้วยดี
ทั้งสองฝ่ายหารือถึงการสนับสนุนการจัดทําระบบคัดกรองของไทย โดย UNHCR ยินดีแลกเปลี่ยนความรู้ด้านวิชาการ เช่น การศึกษาระบบคัดกรองของประเทศอื่นๆ ที่มีบริบทต่างกัน รวมทั้งการเพิ่มขีดความสามารถในการพัฒนาศักยภาพบุคลากรของไทยในสาขาที่ UNHCR มีความเชี่ยวชาญ
ในตอนท้าย รองนายกรัฐมนตรีเน้นย้ําความมุ่งมั่นของรัฐบาลไทยในการจัดทําร่างระเบียบสํานักนายกรัฐมนตรีฯ และมีระบบคัดกรองที่มีประสิทธิภาพ ในปัจจุบัน มีบางหน่วยงานของไทยเริ่มเตรียมความพร้อมเพื่อรองรับการมีระบบคัดกรอง เช่น สํานักงานตรวจคนเข้าเมือง (สตม.) ได้จัดตั้งกองกํากับการ 4 กองบังคับการสืบสวนสอบสวน เพื่อดูแลเรื่องที่เกี่ยวข้องกับผู้ลี้ภัย และระบบคัดกรองโดยตรง พร้อมขอให้ UNHCR เร่งรัดกระบวนการไปตั้งถิ่นฐานใหม่ในประเทศที่สามให้แก่บุคคลที่เป็นผู้ลี้ภัยอย่างแท้จริง
รัฐบาลไทย-ข่าวทำเนียบรัฐบาล-ธ.ก.ส. คืนดอกเบี้ยให้เกษตรกรวินัยดีกว่า 1,900 ล้านบาท
วันจันทร์ที่ 25 มิถุนายน 2561
ธ.ก.ส. คืนดอกเบี้ยให้เกษตรกรวินัยดีกว่า 1,900 ล้านบาท
ธ.ก.ส. คืนดอกเบี้ยให้เกษตรกรที่มีวินัยทางการเงินดีไปแล้วกว่า  1,900 ล้านบาท ตามโครงการ “ชําระดีมีคืน” เพื่อแบ่งเบาภาระหนี้สิน ลดค่าใช้จ่าย เสริมสร้างวินัยทางการเงินให้พี่น้องเกษตรกรทั่วประเทศ และกระตุ้นการใช้จ่ายในระบบเศรษฐกิจ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส.ได้จัดทําโครงการ “ชําระดี มีคืน” เพื่อช่วยเหลือและแบ่งเบาภาระหนี้สินให้กับพี่น้องเกษตรกรทั่วประเทศที่มีประวัติการชําระหนี้ดี และมีต้นเงินคงเป็นหนี้กับ ธ.ก.ส. ณ วันที่ 30 พฤศจิกายน 2560 ไม่เกินรายละ 300,000 บาท โดยธ.ก.ส.จะคืนดอกเบี้ยเงินกู้ให้กับพี่น้องเกษตรกรที่มาชําระหนี้ได้ตามกําหนดชําระตั้งแต่วันที่ 1 มกราคม ถึง 31 ธันวาคม 2561 ในอัตราร้อยละ 30 ของจํานวนดอกเบี้ยที่ชําระ และนําเงินที่คืนให้ดังกล่าวไปตัดชําระต้นเงินของสัญญาในกรณีมีหนี้เงินกู้คงเหลือ เพื่อเป็นการลดภาระหนี้ ส่วนในกรณีไม่มีหนี้เงินกู้คงเหลือแล้ว ธนาคารจะโอนเงินคืนเข้าบัญชีเงินฝากของลูกค้าโดยอัตโนมัติ
จากผลการดําเนินงานในช่วงเดือนมกราคม-พฤษภาคม 2561 ธ.ก.ส. ได้จ่ายคืนดอกเบี้ยให้กับเกษตรกรลูกค้าแล้ว จํานวน 1,926,062,291บาท มีเกษตรกรได้รับประโยชน์กว่า 1.4 ล้านราย โดยธ.ก.ส.ได้มีการประมวลผลเพื่อคืนดอกเบี้ยให้เกษตรกรลูกค้าที่ชําระหนี้โดยอัตโนมัติเดือนละครั้ง เพื่อสร้างขวัญกําลังใจให้กับเกษตรกรที่มีวินัยทางการเงินดี อีกทั้งเป็นการลดภาระหนี้สิน ค่าใช้จ่ายในครัวเรือน ช่วยยกระดับคุณภาพชีวิตให้กับเกษตรกร และกระตุ้นการใช้จ่ายในระบบเศรษฐกิจ นายอภิรมย์กล่าว
รัฐบาลไทย-ข่าวทำเนียบรัฐบาล-​สดร.เปิดบ้านต้อนรับ ดร.อรรชกา สีบุญเรือง(รมว.วท) ณ จังหวัดเชียงใหม่
วันอังคารที่ 27 ธันวาคม 2559
​สดร.เปิดบ้านต้อนรับ ดร.อรรชกา สีบุญเรือง(รมว.วท) ณ จังหวัดเชียงใหม่
​สดร.เปิดบ้านต้อนรับ ดร.อรรชกา สีบุญเรือง(รมว.วท) ณ จังหวัดเชียงใหม่
23 ธันวาคม 2559 /ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี นายสมชาย เทียมบุญประเสริฐ รองปลัดกระทรวงวิทยาศาสตร์ฯ เดินทางตรวจเยี่ยมการดําเนินงานสถาบันวิจัยดาราศาสตร์แห่งชาติ (สดร.) โดยมี รองศาสตราจารย์บุญรักษา สุนทรธรรม ผู้อํานวยการดร.ศรัณย์ โปษยะจินดา รองผู้อํานวยการและคณะผู้บริหารเจ้าหน้าที่ ให้การต้อนรับ ณ สถาบันวิจัยดาราศาสตร์แห่งชาติ (สดร.) จังหวัดเชียงใหม่
ดร.อรรชกา กล่าวว่า สถาบันวิจัยดาราศาสตร์แห่งชาติ (สดร.) เป็นหน่วยงานที่ได้รับการสนับสนุนภารกิจในการสร้างองค์ความรู้ให้แก่ประเทศไทยในด้านดาราศาสตร์และยังช่วยส่งเสริมให้เด็ก/นักเรียน/เยาวชน หันมาให้ความสําคัญกับการเรียนด้านวิทยาศาสตร์กันเพิ่มขึ้น ซึ่งนับเป็นเรื่องที่ดีและควรให้การสนับสนุนอย่างต่อเนื่อง และขอชื่นชมผู้บริหาร คณะทํางาน และเจ้าหน้าที่ สถาบันวิจัยดาราศาสตร์แห่งชาติ (สดร.) ที่ทํางานกันอย่างเข้มแข็ง ตั้งใจ และเสียสละเพื่อให้เกิดประโยชน์ต่อประเทศ
รองศาสตราจารย์บุญรักษา กล่าวรายงานถึงการดําเนินการของสถาบันวิจัยดาราศาสตร์แห่งชาติซึ่งเป็นองค์กรชั้นน้ําด้านดาราศาสตร์ที่ได้รับการยอมรับในระดับสากลและมีโครงสร้างองค์กรที่มีผลการดําเนินงานที่สําคัญ ได้แก่ 1.การให้บริการโครงสร้างพื้นฐาน 2.การค้นคว้าวิจัยและพัฒนาด้านดาราศาสตร์3.การสร้างเครือข่ายการวิจัยและวิชาการทั้งในระดับชาติและนานาชาติ4.การบริการถ่ายทอดองค์ความรู้และเทคโนโลยีด้านดาราศาสตร์ นอกจากนี้ ด้านการพัฒนากําลังคนทางด้านวิทยาศาสตร์และเทคโนโลยี สถาบันวิจัยสถาบันวิจัยดาราศาสตร์แห่งชาติ (สดร.)ได้ร่วมมือกับมหาวิทยาลัยในการทําวิจัยและให้นิสิตนักศึกษามาร่วมวิจัย และการให้นักวิจัย นักวิชาการจัดกิจกรรม ถ่ายทอดองค์ความรู้แก่นักเรียน นิสิต นักศึกษา
รองศาสตราจารย์บุญรักษา ได้นําเยี่ยมชมอาคารปฏิบัติการ ห้องตรวจสอบคุณภาพ ห้องเครื่องจักรอัตโนมัติ ห้องOptical lab เครื่องเคลือบกระจกกล้องโทรทรรศน์ โดย สดร.ได้ออกแบบและจัดสร้างเครื่องเคลือบกระจ ร่วมกับ สถาบันวิจัยแสซินโครตรอนเพื่อใช้ในการเคลือบกระจกกล้องโทรทรรศน์ ซึ่งมีขนาดเส้นผ่านศูนย์กลางอยู่ที่ 2.4 เมตร
รองศาสตราจารย์บุญรักษา เผยว่าในอนาคต สถาบันวิจัยดาราศาสตร์แห่งชาติ (สดร.)จะสร้างหอจดหมายเหตุดาราศาสตร์ในประเทศไทยหลังจากการสร้าง Astropark เสร็จสิ้น เพื่อเป็นสถานที่ที่รวบรวมข้อมูล ผลงานวิจัยต่างๆด้านดาราศาสตร์ในประเทศไทยเป็นแห่งแรก
ข่าวโดย : นางสาวชลธิชา แสงเทียนสุวรรณ
ภาพโดย : นายไววิทย์ ยอดประสิทธิ์,นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-กรมบัญชีกลางเปิดตัวระบบ New GFMIS Thai พร้อมยกระดับการให้บริการโดยจัดตั้ง New GFMIS Thai Command Center
วันจันทร์ที่ 3 สิงหาคม 2563
กรมบัญชีกลางเปิดตัวระบบ New GFMIS Thai พร้อมยกระดับการให้บริการโดยจัดตั้ง New GFMIS Thai Command Center
กรมบัญชีกลางเริ่มเปิดใช้งานระบบ New GFMIS Thai เป็นครั้งแรก ซึ่งเป็นระบบบริหารการเงินการคลังภาครัฐแบบอิเล็กทรอนิกส์ใหม่ พร้อมนําร่อง 4 หน่วยงาน และจัดตั้งศูนย์บัญชาการ Command Center เพื่อให้บริการและสนับสนุนผู้ใช้งานระบบ New GFMIS Thai
กรมบัญชีกลางเริ่มเปิดใช้งานระบบ New GFMIS Thai เป็นครั้งแรก ซึ่งเป็นระบบบริหารการเงินการคลังภาครัฐแบบอิเล็กทรอนิกส์ใหม่ พร้อมนําร่อง 4 หน่วยงาน และจัดตั้งศูนย์บัญชาการ Command Center เพื่อให้บริการและสนับสนุนผู้ใช้งานระบบ New GFMIS Thai ให้เป็นไปอย่างมีประสิทธิภาพมากขึ้น
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ในวันนี้ (3 ส.ค. 63) กรมบัญชีกลางได้เปิดใช้งานระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) เป็นครั้งแรก ซึ่งระบบดังกล่าว ได้ถูกพัฒนาขึ้นเพื่อให้การบริหารการเงินการคลังภาครัฐมีประสิทธิภาพมากยิ่งขึ้น มุ่งเน้นการรองรับจํานวนผู้ใช้งานในระบบที่เพิ่มขึ้นอย่างต่อเนื่อง สามารถสรุปข้อมูลเป็นรายวัน จากเดิมเป็นรายสัปดาห์ และมีช่องทางการเชื่อมโยงกับระบบอื่น ๆ (Interface) ได้มากกว่าเดิม อีกทั้ง ยังสามารถประหยัดค่าใช้จ่ายในการบํารุงรักษาระบบงานได้มากขึ้น ที่สําคัญสามารถรองรับการเชื่อมต่อในอนาคตได้ เนื่องจากไม่มีค่าใช้จ่ายในการเชื่อมต่อระบบภายนอก โดยกรมบัญชีกลางจะเริ่มขึ้นระบบ New GFMIS Thai ให้กับ 4 หน่วยงานนําร่อง ได้แก่ สํานักงบประมาณ สํานักงานปลัดกระทรวงการคลัง สํานักงานเศรษฐกิจการคลัง และสํานักงานคณะกรรมการนโยบายรัฐวิสาหกิจ ซึ่งจะเริ่มใช้งานระบบ New GFMIS Thai ได้ตั้งแต่วันที่ 3 สิงหาคม 2563 เป็นต้นไป
“สําหรับแผนการดําเนินงาน กรมบัญชีกลางตั้งเป้าว่าจะทยอยขึ้นระบบ New GFMIS Thai แบ่งเป็น 3 กลุ่ม ได้แก่ 1) เดือนมกราคม 2564 จํานวน 62 หน่วยงาน 2) เดือนเมษายน 2564 จํานวน 242 หน่วยงาน และ 3) เดือนกรกฎาคม 2564 จํานวน 286 หน่วยงาน นอกจากนี้กรมบัญชีกลางได้จัดตั้งศูนย์บัญชาการ (Command Center) เพื่อยกระดับการดูแลผู้ใช้งานระบบให้มีความปลอดภัย คล่องตัว สามารถจัดการภาวะวิกฤตที่อาจเกิดขึ้นได้อย่างทันท่วงที ตลอดจนสนับสนุนการใช้งานระบบได้ทุกมิติอย่างมีประสิทธิภาพมากยิ่งขึ้น อีกทั้งยังเป็นหน่วยสําคัญที่จะช่วยให้การขึ้นระบบ New GFMIS Thai สําเร็จตามเป้าหมายที่กําหนดไว้ ซึ่งศูนย์บัญชาการดังกล่าว ตั้งอยู่ที่อาคาร 3 ชั้น 6 กรมบัญชีกลาง เปิดให้บริการในวัน เวลาราชการ สามารถสอบถามรายละเอียดเพิ่มเติมได้ที่ New GFMIS Thai Contact Center หมายเลข 02 032 2636” อธิบดีกรมบัญชีกลางกล่าว